**НАРОДНО ЧИТАЛИЩЕ,,Просвета 1925“ село Храбърско**

**ОТЧЕТ**

**За изминалата 2019 година**

**ЗА ДЕЙНОСТТА НА Н.Ч.,,Просвета 1925“ с.Храбърско**

Докладът на читалището отчита изпълението на дейността по годишната програма за развитие на читалищната дейност, културния календар и реализираната дейност.

**ОСНОВНИ ЦЕЛИ**

1.1 Обогатяване на културния живот, социалната и образователната дейност .

1.2 Развитие на библиотечната дейност.

1.3 Превръщане на читалището в Информационен център.

1.4 Съхраняване на традициите, обичаите на идните поколения на българския

народ.

**ПРИОРИТЕТНИ ЗАДАЧИ**

2.1 Укрепване на читалището, като самоуправляващо се културно-просветно

сдружение на основата българското законодателство.

2.2 Засилване на превантивната и социална функция на читалището, насочена

към ангажиране свободното време на подрастващите със занимания,

положителни ценности и нагласи или превенция чрез изкуство.

2.3 Работа за устойчивост на ефектите от читалищната дейност.

2.4 Създаване на партньорство с децата от детската градина за

осъществяване инициативи и мероприятия.

2.5 Предоставяне на достъп до знания, информация и услуги на гражданите.

2.6 Реализиране на проекти.

**ДЕЙНОСТИ**

**3.1 Библиотечна дейност.**

Към читалището функционират два отдела – за деца и за възрастни. Библиотечния фонд наброява 7400 библиотечни единици има 78 читатели и 1443 тома заета литература през 2019 година. През 2019 година има новозакупена литература за 347 лева и 25 стотинки. Обогатяването на фонда е в пряка връзка с читателските търсения, потребности, интереси и наличните финансови средства. Библиотечната дейност е една от основните функции на читалището.

В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Тя осигурява свободен достъп на свойте читатели, като библиотекаря обръща внимание за привличане на нови читатели сред младите хора, за създаване на трайни навици за четене и получаване на знания и умения . В рамките на тези дейности с помоща на различни методи и форми на работа (уреждане на кътове с литература, среща с ученици, литературни четения и други) се създава условия за пълноценно използване на библиотечния фонд.

Библиотеката при Читалището работи на пълен работен ден, на пълна работна седмица, което дава достъп на читателите до библиотечния фонд.

**3.2 Художествено-творчески процес в читалището**

В читалището през 2019 година са развили своя талант и умения повече от

35 таланти /самодейци/ деца и възрастни. В организираните и проведен

мероприятия от читалищното настоятелство участие са взели над 130 от жителите.

**ПРОЯВИ ОРГАНИЗИРАНИ ОТ ЧИТАЛИЩЕТО**

**\* Изпращане на старата и посрещане на новата година .**

**\* Деня на родилната помощ-бабин ден -**  Споредтрадиции, обичаи и с много веселие проведохме този празник .

**\* Трифон зарезан -**  приветствахме хората който се занимават с този дейност в нашия район макар като хоби.

**\* Сирни заговезни** – традиционното прескачане на огъня.

**\* Първи Март – деня на самодееца** – правим мартеници и подаряваме на децата от детската градина и самотни възрастни хора.

**\* Осми март-международния ден на жената** – тържество придружено със специално обръщение на децата към свойте майки.

**\* Първи април** – деня на хумора, сатирата и забавата.

\*  **Лазаровден** – девойките обикаляха селото, пеейки за здраве.

**\* Великден** – децата се събраха и боядисаха яйца, които след това бяха раздадени заедно с козунаци на възрастни и самотни хора.

**\* Meждународния ден на книгата** – запознаваме децата от детската градина как книгата ни носи светлина.

**\* Празника на селото** – организиран съвместно с кметството, се празнува на „Спасов Ден“. На този ден, на обяд се раздава корбан за здраве в черковния двор, а след обяд от 18:30 часа започва празничното тържество в двора на бившето училище - сега стопанисвано от Н.Ч. „Просвета 1925“ с участието на самодейците от Н.Ч. „Христо Ботев 1934“ и други. Призоваваме ги към сплотеност и доброта, взаимна помощ и разбиране .

**\* Деня на детето –** Парти за малчоганите от детската градина и не ангажираните други дечица интересни и занимателни игри.

**\* Лято –** През периода на лятната ваканция децата посещаваха редовно читалището : за книжка, за игра, за рисуване, за да научат нещо интерестно което ще им бъде полезно, че дори да разговаряме.

**\* Koледа –** за Бъдни вечер пресъздадохме традиционната християнска вечеря. На другия ден коледарите тръгнаха рано с песни и веселба да посетят всеки дом с пожелания за здраве, щастие, мир и берекет.

**\* Коледна работилница** - джуджетата се събраха и твориха коледни чудеса, докато се забавляваха пеейка и танцувайки на топло.